יום קומיקס חינם

יום קומיקס חינם (באנגלית: Free Comic Book Day) הוא מהלך פרסום שיווקי וקידום מכירות של תעשיית הקומיקס שמקורה באמריקה הצפונית. ביום זה, חנויות הקומיקס ברחבי העולם מכריזות על מכירה חינמית של חוברות קומיקס מוסכמות מראש כדי לעודד קוראים חדשים. המועד נוצר לראשונה בארצות הברית בשנת 2002 ומאז התפשט ברחבי העולם למדינות באירופה, אמריקה הדרומית, אסיה ואוקיאניה. המועד מצוין כל שנה ברחבי העולם. יום זה התקיים במקור ביום שבת הראשון של חודש מאי, אולם בשנת 2020 הוארך יום הקומיקס בכל העולם לתאריכים 15 ביולי - 9 באוגוסט בעקבות מגפת הקורונה.

פעמים רבות נוצרים תורים ארוכים מאוד בדרך לחנויות הקומיקס, ונרשמו מקומות בעולם שבהם אנשים ישנו באוהלים מחוץ לחנויות הקומיקס כדי להגיע עם פתיחת החנות. את המועד מארגנת חברת "Free Comic Book Day"<ref></ref>, וקבעה חוקים שלפיהם פועלות חנויות הקמיקס: לכל קונה מותר לקחת רק 2 חוברות מתוך רשימה של חוברות מסוימות. לרוב חברות הקומיקס הגדולות כמו DC קומיקס ומארוול קומיקס מוציאות חוברות מיוחדות (ולרוב זולות יותר) שיינתנו בחינם<ref></ref>. ביום הקומיקס חינם אמנים רבים יוצאים כדי לחתום על ספריהם כחלק מהמהלך הפרסומי.

== היסטוריה ==
את יום הקומיקס בחינם הגה ג'ו פילד, קמעונאי קומיקס מקליפורניה ואחד ממייסדי פסטיבל WonderCon<ref></ref>. באוגוסט 2001 הציע פילד במדור הקבוע שלו ב"מגזין קומיקס ומשחקים" את יום הקומיקס בחינם, בהשראת רשת הגלידות בסקין-רובינס<ref name=":3"></ref>. הטור זכה לתגובות ופידבקים תומכים מצד עורכי קומיקס ומוכרי קומיקס ובעיקר מצד קוראים וג'ים ולנטינו, אחד המייסדים של אימג' קומיקס, הציע לקיים יום קומיקס חינם במקביל ליציאת הסרט "ספיידרמן" משנת 2002, כדי להגביר את חגיגת הקומיקס באותו יום<ref name=":0"></ref>. הצעתו קיבלה תמיכה גורפת מצד חנויות קומיקס רבות בארצות הברית, והאירוע הראשון נערך ב־4 במאי 2002, יום לאחר יציאת הסרט<ref></ref>.

מאז הרעיון תפס תאוצה, והחג מתרחש כל שנה בסוף השבוע הראשון של חודש מאי, ופעמים רבות חברות הסרטים מוציאות סרטי קומיקס בתאריך זה, כדי לקדם את החגיגה. על פי חברת Diamond Comic Distributors, שמקדמת את האירוע<ref name=":0" />, ביום הקומיקס החינמי הראשון השתתפו יותר מ-2,000 חנויות קומיקס ברחבי ארצות הברית שחילקו בחינם יותר מ-2 מיליון חוברות קומיקס<ref name=":1"></ref> שהוציאו ארבעה חברות קומיקס<ref></ref>. בשנה שלאחר מכן נמכרו חוברות של 29 חברות<ref name=":1" />. ב-2012 יום הקומיקס בחינם שבר שיאים וכמות חנויות הקומיקס שהשתתפו עלתה על מיליון (במדינות ארצות הברית, קנדה, מדינות באירופה, אסיה, אוסטרליה ואף ישראל), כאשר למעלה מ-3.5 מיליון חוברות קומיקס נמסרו<ref></ref>. בשנת 2015, הוזמנו ברחבי העולם 5.6 מיליון חוברות קומיקס עבור המועד<ref></ref>.

לרוב, באווירת החגיגה, חנויות הקומיקס עושות פעולות נוספות מלבד חלוקת חוברות בחינם. פעמים רבות החנויות מוכרות בהנחה מוצרים שונים, משיקות חוברות ופריטי אספנות, אמנים מהתחום מגיעים כדי לחתום על ספריהם בחנויות, הגרלות נושאות פרסים, תחרויות קוספליי, קריוקי ואף תערוכות אמנות<ref name=":2"></ref>. המועד הפך במהרה לחגיגה הגדולה של תרבות הקומיקס העולמית (לצד פסטיבל קומיק-קון)<ref name=":4"></ref> ומועדוני מעריצים רבים תורמים כסף לחנויות קומיקס קטנות על מנת שיוכלו לספק את הסחורה ביום הקומיקס חינם. שחקני קוספליי רבים מגיעים מדי שנה אל חנויות קומיקס גדולות ברחבי העולם כדי להתחפש ולבדר את האנשים שמחכים בתורי הארוכים שמחוץ לחנות<ref name=":2" />.

בחלק מרשתות הקומיקס הגדולות בעולם יום הקומיקס חינם הוא חגיגה לכל דבר. קמעונאית הקומיקס הענקית "הופ שופ" שכוללת סניפים רבים בלונדון ואונטריו, מעודדת אנשים להיכנס לסניפים השונים כדי להשתתף בהגרלה נושאת פרסים בחינם, ובחלק מהסניפים מגיעים יוצרים רבים כל כך לחתום עד כי הדוכנים חולשים על הרחוב הסמוך<ref></ref>. בערים מסה (אריזונה) ופורטסמות' (אנגליה), חובבי הקומיקס החליטו ליצור כנסי קומיקס גדולים שנמשכים יומיים מדי שנה ( שישי-שבת)<ref></ref><ref></ref>.

בשנת 2020, עקב התפרצות נגיף הקורונה בארצות הברית, מועד האירוע נדחה. בסוף השבוע של האירוע שבוטל, כנס Alt Free Comics Days נערך באופן מקוון, בעזרת שידור של ראיונות עם יוצרים שונים אונליין<ref></ref>. ב-15 במאי, כאשר בארצות הברית אושר לבסוף לקמעונאים לייצא משלוחים, נקבע כי יום הקומיקס חינם יתנהל מרחוק, במשלוחים, מה-15 ביולי ועד ה-9 בספטמבר. בתחילת יוני הודיעה חברת מארוול כי תוציא שתי חוברות למכירה בחינם בחודש יולי. גיליון אחד של האקס-מן, כדי לקדם את הסרט "X of Swords" שעלה לאקרנים בארצות הברית באותו הזמן וגיליון אחד של ספיידרמן שגם סרט העוסק בדמותו היה אמור לעלות לאקרנים ב-22 ביולי<ref></ref>. ב־18 ביוני 2020 הוכרז על "יום הקומיקס חינם 2020" כ"קיץ קומיקס חינם" במדינות רבות, בהן גם ישראל<ref></ref>.

=== סרטים ===
חובבי קומיקס מחכים מחוץ לחנות נקסוס קומיקס ב[[איסלנד ביום הקומיקס חינם, 2011]]
יום הקומיקס חינם משמש גם ככלי לפרסום ושיווק של סרטי קומיקס, וחברת סרטי הקומיקס הגדולה אולפני מארוול דואגת להוציא ביום האירוע סרטים שונים. העלאת הסרטים לאקרנים ביום האירוע תורמים לאווירת חגיגת הקומיקס וגם לקידום הסרטים עצמם. הסרטים שיצאו עד כה לאקרנים ביום הקומיקס חינם הם:
{| class="wikitable"
|+
!שנה
!תאריך
!שם הסרט
|-
|2002 (שנה 1)
|4 במאי
|ספיידרמן
|-
|2003 (שנה 2)
|3 במאי
|אקס-מן 2
|-
|2004 (שנה 3)
|3 ביולי (באופן חד פעמי)
|ספיידרמן 2
|-
|2005 (שנה 4)
|7 במאי
|אין
|-
|2006 (שנה 5)
|6 במאי
|אין
|-
|2007 (שנה 6)
|5 במאי
|ספיידרמן 3
|-
|2008 (שנה 7)
|3 במאי
|איירון מן
|-
|2009 (שנה 8)
|2 במאי
|אקס-מן המקור: וולברין
|-
|2010 (שנה 9)
|1 במאי
|איירון מן 2
|-
|2011 (שנה 10)
|7 במאי
|תור
|-
|2012 (שנה 11)
|5 במאי
|הנוקמים
|-
|2013 (שנה 12)
|4 במאי
|איירון מן 3
|-
|2014 (שנה 13)
|3 במאי
|ספיידרמן המופלא 2
|-
|2015 (שנה 14)
|2 במאי
|הנוקמים: עידן אולטרון
|-
|2016 (שנה 15)
|7 במאי
|קפטן אמריקה: מלחמת האזרחים
|-
|2017 (שנה 16)
|6 במאי
|שומרי הגלקסיה: חלק 2
|-
|2018 (שנה 17)
|5 במאי
|ונום (סרט)
|-
|2019 (שנה 18)
|4 במאי
|אין
|-
|2020 (שנה 19)
|15 ביולי - 9 באוגוסט (באופן חד פעמי)
|אין
|}
חנות [[קומיקס וירקות בתל אביב. אחת משתי חנויות הקומיקס היחידות שפועלות בישראל.]]

== בישראל ==
יום קומיקס חינם צוין בישראל פעם בשנה מאז 2004<ref></ref> במקביל ליום קומיקס חינם הבינלאומי. עקב הצורך בשמירת שבת, בישראל האירוע התקיים בתחילה בימי שישי, יום לפני המועד הבינלאומי. שתי חנויות משתתפות ביום זה, קומיקאזה וקומיקס וירקות. עד שנת 2007 חולקו בחינם בישראל רק חוברות בלועזית, אך בשנת 2007 נכנסה לרשימת החוברות הנמסרות גם החוברת "החוברת המסריחה הזאת - גיליון 1.5" שנכתבה בשיתוף של אמני קומיקס ישראלים בהם אריאל ויסמן, טדי גולדנברג, חגי גילר, יונתן משורר, תום אנגלר, אביב איצקוביץ וי' רבינוביץ<ref></ref>. מאז נמסרות כל שנה חוברות קומיקס ישראליות נוספות.

== הפקה ==
המארגנת העיקרית של יום הקומיקס חינם היא "דיימונד קומיקס" יחד עם ועדה שכוללת מוציאים לאור, עיתונאים מהתחום, קמעונאים וההנהלה של "Free Comic Book Day"<ref name=":3" />. הוועדה בוחרת יחד עם חברות הקומיקס את השיווק, הפיתוח ואילו חוברות ייבחרו בהתאם לבקשות הקוראים והאינטרס של החברות<ref></ref>.

לפני התאריך המיועד נערך מכרז בין מוציאים לאור ומכרז נוסף בין קמעונאים המעוניינים לקנות כמה שיותר חוברות קומיקס עבור האירוע. הגליונות הנבחרים נמכרים לחנויות השונות תוך שקלול הביקוש, התשלום והמחיר באזור; קמעונאים משתתפים מחויבים לשלם לא רק עבור החוברות החינמיות אלא גם על חוברות נוספות, שאותן יימכרו בנפרד בתשלום. בשנת 2007 העלויות לקמעונאים נעו בין 12-24 סנט לעותק<ref></ref>. המינימום המותר לרכישה הוא כ-50 דולר.
שחקני קוספליי מחוץ לחנות קומיקס בעת יום הקומיקס חינםתור ענק בכניסה לחנות קומיקס ביום הקומיקס חינם, [[2012]]

=== מוצרים ===
המטרה העיקרית של האירוע היא לגרום לאנשים שלא היו קוראים קומיקס אלמלא היה חינם לקרוא ולגלות את השפע הרב של הענף, ובנוסף לגרום לחובבי קומיקס מז'אנר אחד להיפתח לז'אנרים נוספים<ref name=":5"></ref>. בין 2015 ל-2018 נרשמו יותר מ-50 ז'אנרים שונים שנמכרו בחינם ביום האירוע<ref></ref><ref></ref>.

הרוב הגדול של החוברות והספרים שמחולקים בחינם מיוצרים במיוחד עבור אירוע זה ולא יוצאים שוב לעולם, מה שהופך אותם במקרים רבים לפרטי אספנות<ref name=":2" />. במקרים מסוימים קמעונאים התחברו בשיתוף פעולה כדי ליצור מהדורה מיוחדת לקומיקס שנמכר בעבר בחינם כדי להפוך אותו לבלעדי לחנות שלהם<ref name=":2" /><ref name=":4" />. כמעט כל החוברות שנמכרו חינם באירוע עד היום הכילו 32 עמודים והיוו מעיין "פרק מבוא" לקוראים חדשים, כך שלא צריך ידע מוקדם בשביל להבין את העלילה. לעיתים הספרים שנמכרים הופכים לספרי הקדמה עבור עלילה חדשה שתפורסם באופן רגיל<ref></ref>.

לפעמים חלק מהחוברות מציגות שני סיפורים שקשורים אחד לשני<ref></ref>. מלבד זאת נמכרו בארצות מסוימות גם ספרי עיון על אמנות, מדריכי אספנים, ביוגרפיות של יוצרים בולטים והיסטוריה של הקומיקס<ref name=":5" />. בשנת 2020 נוספו הגבלות גיל כדי להתאים את החוברות שמחולקות חינם לגיל המתאים לתוכן<ref></ref>. חנויות רבות מוכרות באותו היום עוד סחורה, כולל פוסטרים ובובות פעולה<ref></ref>.

== ביקורת וקבלה ==
לטענת המארגנים, ב-2010 הגיע יותר ממיליון איש לחנויות הקומיקס בארצות הברית ונמסרו יותר מ-5 מיליון חוברות קומיקס<ref></ref>. מארק ניקס מחברת IGN אמר על האירוע שהוא "חופשת חנונים קומית נפלאה"<ref name=":5" /> ופ' אנדרו טיילור מעיתון "Las Vegas Review-Journal" אמר שהאירוע נראה כמו "שילוב של חג המולד, ליל כל הקדושים וברנינג מן" עבור המעריצים<ref name=":2" />.

סקוט ת'יל ממגזין Wired כתב כי "תרבות חופשית משתלמת לעיתים רחוקות עבור מעריצים ומפרסמים רבים כל כך"<ref name=":0" />. דיימונד קומיקס, מהחברות המארגנות של האירוע, דיווחה כי הסיקור התקשורתי שקיבל האירוע ב-2014 היה שווה ערך לפרסום של 3.2 מיליון דולר<ref></ref>.

האירוע קיבל גם ביקורת, והיו שטענו כי מבצעים ממוקדים של חברות גדולות וקמעונאים הם לא הדרך הנכונה לחשוף אנשים למדיום, מכיוון שהאירוע עוסק בעיקר בפרסום ושיווק<ref name=":3" />. ביקורות אחרות מתמקדות בבחירה של החוברות הנבחרות והמחיר שלהן לקמעונאים. חנויות רבות חוששות לרכוש כותרים חדשים מכיוון שלא בטוח שיוכלו למכור אותם לאורך השנה, והתוצאה היא קידום של אותם כותרים שהקוראים כבר מכירים במקום לחשוף אותם לכותרים חדשים, כפי שהמארגנים מציבים לעצמם כמטרה.[[ג'ים לי חותם למעריצים ביום האירוע]]

== אירועים קשורים ==
האירוע Gratis Comic Tag הושק בשנת 2010 בחנויות קומיקס שונות בגרמניה, אוסטריה ושווייץ ומהווה אלטרנטיבה אירופית ליום קומיקס חינם בו מחולקים בחינם יותר מ-35 ספרי קומיקס שונים כל פעם<ref></ref><ref></ref>. בהולנד ובחלקים מבלגיה מקיימים גרסה מקומית ליום הקומיקס חינם מאז 2012<ref></ref>. חברת דיימונד קומיקס, מלבד היותה המקדמת העיקרית של יום הקומיקס חינם, מארגנת גם את אירוע ה-Halloween ComicFest שמתקיים כל שנה בחג המולד בארצות הברית, ובו מחולקים ספרי קומיקס בחינם שהמכנה המשותף ביניהם הוא שכולם עוסקים ב"פחד" ברוח החג.

בשבוע ספרי הילדים (CBW), שמאורגן על ידי העמותה ללא כוונת הרווח "כל ילד קורא", הועבר לחודש מאי כדי להיות מסונכרן עם יום הקומיקס חינם<ref></ref>. בשנת 2015, אחד הספרים שנבחרו למועד היום קומיקס חינם הוא הספר "!Raising a Reader" שנוצר במימון העמותה, ופונה להורים כדי להסביר להם שרומנים גרפיים יכולים לעודד את ילדיהם לקרוא<ref></ref>. בהשראת יום הקומיקס החינמי, חברות שעוסקות במשחקי תפקידים שיתפו פעולה ויצרו את יום משחקי התפקידים חינם ב־15 ביוני 2007<ref></ref><ref></ref>.

== קישורים חיצוניים ==

* 

* [https://oklahoman.com/article/5658673/free-comic-book-day-postponed-due-to-coronavirus מאמר בנושא יום קומיקס חינם] במגזין המקוון של אוקלהומה
* [https://www.gamesradar.com/free-comic-book-day-returns-as-a-nine-week-event/ רשימת הספרים המחולקים חינם בשנת 2020], באתר newsarama

== הערות שוליים ==

קטגוריה:קומיקס